
Itt a piros, hol a kék? - A csomagolás színének hatása a fogyasztók termékválasztására

A szín az egyik legfontosabb esztétikai, figyelemfelkeltő és tájékoztató attribútum, amely hat a fogyasztók érzékelésére és hangulatára, így közvetlenül befolyásolja a vásárlási szokásokat. A reklámokon, üzleti atmoszférán, és a márka profilján kívül a csomagoláson is megjelenik, ezáltal előre jelzi a minőséget, az árat és magát a márkát is. Napjainkban a színpreferenciák kutatása egyre nagyobb hangsúlyt kap, így növelve a vásárlás valószínűségét. Dolgozatom célja a színek vásárlási döntésre gyakorolt hatásának megismerése, a színek befolyása a választás folyamatára. Szekunder kutatásom során csokoládék színjelöléseit vizsgáltam, valamint egy édességfogyasztási felmérést elemeztem. A kutatási kérdéseimet egy önkényes mintán végzett kísérlettel válaszoltam meg, mely során- a megtévesztés módszerével élve- különböző színű csomagolásba helyezett bonbonokat kóstoltattam az alanyokkal és kérdőív segítségével mértem, hogy a kedvenc szín, vagy a színekhez kapcsolt asszociációk (főként az íz) hogyan határozzák meg döntésüket.



